Vi havde et vidunderligt ophold hos Kristin's. Stedet var præcist som beskrevet i annoncen - luksus i et bjergrigt skovområde, et "Getaway" i et stille, familievenligt og fredeligt kvarter - netop dét, som vi søgte. Kristin var venlig, imødekommende og hjælpsom, de gange vi havde brug for hjælp. Det var meget behageligt for os, at vi slap for at skulle bo på hotel og i stedet for boede et skønt sted, hvor vi følte os hjemme. Jeg kan varmt anbefale stedet.